HR
C 303/52
Službeni list Europske unije
8.8.2022.
2.
Komisija je pogrešno i nezakonito smatrala da su podaci iz GESTDEM 2021/4203 i GESTDEM 2021/4204 obuhvaćeni općom pretpostavkom o povjerljivosti.
Tužitelj ne može shvatiti zašto bi sva komunikacija između Komisije i nizozemskih tijela za tržišno natjecanje morala biti dio upravnog spisa.
Dokumenti koji nisu dio tog spisa nisu bez daljnjeg obuhvaćeni tom pretpostavkom.
Tužba podnesena 13. lipnja 2022. – Aitana/EUIPO (Predmet T-355/22) (2022/C 303/67) Jezik postupka: španjolski Stranke Tužitelj: Aitana Actividades de Construcción y Servicios, SL (Alicante, Španjolska) (zastupnik: A.
Martí Martín, odvjetnik) Tuženik: Ured Europske unije za intelektualno vlasništvo (EUIPO)
Tužbeni zahtjev Tužitelj od Općeg suda zahtijeva da: — prizna primjenu propisa mjerodavnog za ugovor (Kraljevska zakonodavna uredba 3/2022 (1)), — prizna pravo društva Aitana Actividades de Construcción y Servicios, SL (Aitana ACS, SL) na preispitivanje ugovornih cijena na temelju doktrine nepredvidivog rizika (rebus sic stantibus), — prizna pravo društva Aitana ACS, SL na preispitivanje ugovornih cijena na temelju načela zaštite legitimnih očekivanja.
Tužbeni razlozi i glavni argumenti U prilog svojoj tužbi tužitelj ističe četiri tužbena razloga. 1.
Prvi tužbeni razlog, koji se temelji na podrednoj primjeni španjolskog zakona, kao prava mjerodavnog za ugovor. — U tom pogledu, tužitelj tvrdi da ugovorna odredba I.10-1 propisuje podrednu primjenu španjolskog zakonodavstva.
Kraljevska zakonodavna uredba 3/2022 od 1. ožujka primjenjuje se podredno.
Na temelju onoga što je utvrđeno Kraljevskom zakonodavnom uredbom 3/2022, treba priznati pravo na preispitivanje ugovornih cijena. 2.
Drugi tužbeni razlog, koji se temelji na tome da treba prilagoditi ugovorne cijene na temelju načela i pravila Europske unije. — U tom se pogledu navodi da nepredvidivi rizik, koji dovodi do prekomjernih teškoća za jednu stranu, treba dovesti do ponovnih pregovora o ugovoru.
Situacija s pandemijom bolesti Sars-Cov-2 i ratni sukob između Ukrajinaca i Rusa očito čini nepredvidivi rizik.
Takve su situacije uzrokovale prekomjerno povećanje cijena materijala, koje ne treba isključivo snositi društvo Aitana ACS, SL. 3.
Treći tužbeni razlog, koji se temelji na tome da priznanje prava na preispitivanje cijena ne čini povredu ugovora kao niti načela transparentnosti i slobodnog tržišnog natjecanja. — U tom pogledu tužitelj tvrdi da ugovorna odredba koja ograničava preispitivanje cijena ne podrazumijeva višu silu ili nepredvidivi rizik.
Proširenje ugovorne odgovornosti na slučajeve nepredvidivih okolnosti zahtijeva izričit pristanak do kojeg nije došlo.
Prilagodba cijena, u skladu s člankom 172.
Uredbe 2018/1046 (2), ne povređuje načela transparentnosti i slobodnog tržišnog natjecanja.